《世之咏物者采春花而落秋实余欲矫其失作冬果十咏 其十 榴》
宋代·方一夔

种自涂林得，名随博望来。半因霜虐重，多为雨淫开。

粒破冰生骨，房分珠带胎。玉匙飞一饷，为我配金罍。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。